Սույն զարգացումները, թերեւս, սկսվել են ապրիլյան պատերազմից հետո: Հուլիսի 19-22-ը ՌԴ-ից պետք է ռազմական պատվիրակություն ժամաներ Հայաստան, որը, ըստ ՀՀ ՊՆ-ի, պետք է վերջնական տեսքի բերեր երկու երկրների ԶՈՒ զորքերի միացյալ խմբավորման մասին համաձայնագիրը: Ըստ «Ռազմ.info»-ի, այդ այցի շրջանակներում նախատեսվում էր անգամ նախաստորագրել այն: Հետագայում այդպես էլ հայտնի չդարձավ՝ պատվիրակությունը ժամանեց, թե ոչ: ՊՆ-ի էջերում նման տեղեկատվություն չկա: Իսկ քանի որ նշված այցից երկու օր առաջ Երեւանում տեղի էր ունեցել ՊՊԾ գնդի գրավումը, ավելի հավանական է, որ այցը հենց դրա հետ կապված հետաձգվել է: